فتح الغال

الفتح الاسلامى للغال او الغزو الاسلامى للغال هو سلسله من الحملات العسكريه اللى عملها المسلمين لفتح بلاد الغال و ما بعد جبال البرانس بعد فتح الاندلس.

كانت بدايات الفتوح ضروره استراتيجيه لحماية المكتسبات الاسلاميه فى ايبيريا, لان قسم من نبلاء القوط - سادة الاندلس فى الاول - انسحبو واستقرو فى مقاطعة سپتمانيا فى جنوب الغال, فكان لازم يلاحقوهم و يقضو على نفوذهم خالص لحد ما يستقر امر الاسلام و المسلمين فى الاندلس.Tricolor and crescent: France and the Islamic world by William E. Watson p.1 

اتوغل المسلمين بعد فتح سپتمانيا فى بلاد الغال, فوقعت قدامهم الحصون و القلاع و المدن واحده ورا التانيه, و فتحو قسم من اقليم اقطانيا و هزمو جيوش الامرا الفرنج.

لما عرف الفرنج ان بلادهم هتقع فى ايد المسلمين تماما بعد ما وصلو اسوار مدينة بريش (باريس) عاصمة المملكه, اتحد الامرا تحت راية الدوق الاكبر فيهم, و اللى كان بيتولى نظارة البلاط الافرنجى, قارله (شرل مارتل), و حاربو المسلمين و قدرو يهزموهم جنب مدينة طرش (تور) فى معركة «بلاط الشهداء».

المسلمين كملو رغم خسارتهم فتح بعض المدن و المناطق ف بالغال, فوقعت فى ايديهم مدن ابينيون و لوطون (ليون) و اوتن و رجعت كلها فى ايد الفرنج. سنة 759م كان المسلمين خسرو سپتمانيا كمان بعد ما اتحاصرت قصبة الاقليم, مدينة ناربون. من الملك الفرنجى پپين القصير, و اضطرت حاميتها و من سكنها من المسلمين الوافدين و الاهالى الاصليين اللى اسلمو للانسحاب للاندلس, بعد حوالى 40 سنة من دخول الاقليم حكم  الدوله الامويه.

 مصادر 

تصنيف:الفتح الاسلامى للغال
تصنيف:الاسلام فى فرنسا
تصنيف:القرن 8 فى الاندلس
تصنيف:القرن 8 فى امبراطورية الفرنجه
تصنيف:القرن 8 فى فرنسا
تصنيف:حروب الشعوب الجرمانيه
تصنيف:غزوات الامويين
تصنيف:غزوات فى اوروبا
تصنيف:معارك الاندلس
تصنيف:معارك امبراطورية الفرنجه
تصنيف:نزاعات فى القرن 8